Suomen Liikematkayhdistys ry FBTA

Raportointi ja mittariston kehittäminen -aamupäiväseminaari
2017-06-13 08:30 - 12:30 (Europe/Helsinki) | Klaus K Rake-Sali, Bulevardi 2 - 4, Helsinki, Suomi
”If you can’t measure it, you can’t manage it” on lause, jonka kuulee usein toistettavan kun puhutaan jonkun asian tai toiminnon tehokkuudesta. Olipa väite totta tai ei, matkahallinnon suurimpia haasteita on tuottaa oikeaa tietoa matkustuksesta eri tiedontarvitsijoille. Yritysjohdon tarpeet eroavat HR:n tarpeista, talouden tarpeet yritysturvallisuudesta vastaavien tarpeista. Miten vastata eri tarpeisiin? Mitä ainakin pitäisi seurata? Mistä data eri mittareita varten?
Toivotun Raportointi ja mittariston kehittäminen -seminaarin hinta on FBTA-jäsenyritysten edustajille 69 €/hlö ja ei-jäsenille 99 €/hlö. Hinta sisältää hyvän aamiaisen.
Klaus K:n Rake-Saliin on suora kulku osoitteesta Erottajankatu 4C (taso 5), ja tilaan pääsee myös hotellin kautta.
Ohjelma
Ilmoittautumiset ma 29.5. mennessä. Osallistujan nimen voi tämän jälkeen vaihtaa kuluitta, mutta 29.5. jälkeen tapahtuvista peruutuksista sekä no-showsta joudumme veloittamaan koko osallistumismaksun.

GBTA-webinaari: Travel Risk Management
2017-06-07 16:00 - 17:00
GBTA Europen Risk Committeen tuottamassa englanninkielisessä webinaarissa perehdytään matkustuksen riskinhallintaan. Webinaari on maksuton GBTA-jäsenille. Ei-jäsenille hinta on 89 €.
This webinar will explain why Travel Risk Management is not just a ”nice to have” but an essential part of any organisation’s Health, Safety and Security Programmes. It will outline the civil and criminal liabilities which may follow from a failure to meet the organisation’s Duty of Care responsibilities to its staff. And it will introduce the Risk Committee’s ”Five Pillars” – the essential building blocks of a Travel Risk Management programme.

At the end of the session, participants should be able to

Understand and communicate the need for a Travel Risk Management Programme
Understand the extent of an organisation’s Duty of Care to its travelling employees
Understand the basic elements of a TRM programme and where to find more information

Ilmoittaudu mukaan täällä.

Matkahallinnon tutkinto - Liikematkustuksen riskienhallinta ja vastuullisuus
2017-05-09 09:00 - 16:00 | Koulutustila Metropoli, Kalevankatu 12, 2. krs, Helsinki, 00100, Suomi
Koulutuksessa tarkastellaan erilaisia liikematkustukseen liittyviä riskejä ja niiden oikeaoppista
hallintaa. Samalla käydään läpi myös poikkeustilanteissa toimimista ja niihin liittyviä
vastuukysymyksiä. Iltapäivän osuudessa tarkastellaan myös kestävään kehitykseen ja
ympäristövastuuseen liittyviä asioita, ja erilaisia liikematkustukseen liittyviä vakuutusvaihtoehtoja.
Tämä koulutus on osa matkahallinnon tutkintoa.

FBTA:n kevätkokous 27.4.2017
2017-04-27 10:30 - 16:30 | Hilton Helsinki Strand, John Stenbergin ranta 4, Helsinki, 00530, Suomi
Kevätkokouspäivä käynnistyy partnerijäsenten kokouksella klo 10.30 – 11.30.
Sekä ostaja- että partnerijäsenet kokoontuvat yhteiselle verkostoitumislounaalle Hilton Helsinki Strandin BRO-ravintolaan. Virallinen kokousohjelma alkaa Ballroom 2 -kokoustilassa klo 12:30. Varsinaisen kokouksen jälkeen vuorossa on ammattiohjelma, jonka teemana on Jakamistalouden palvelut osana matkahallintoa. Kahdessa englanninkielisessä asiantuntijapuheenvuorossa paneudutaan nopeasti kasvaviin henkilökuljetus-, majoitus- ja muihin liikematkustajillekin tarjolla oleviin palveluihin, joiden turvallisuus- ja lainmukaisuusnäkökohdat herättävät vielä toistaiseksi paljon kysymyksiä. Kevätkokoustapahtuma päättyy n. klo 16.
Ohjelma
Kevätkokouksen asialista
Partnerijasenkokouksen asialista
Toimintakertomus 2016
Tasekirja 2016
Ilmoittautuminen

Matkahallinnon tutkinto - Työmatkakustannusten korvaaminen verotuksessa
2017-04-04 09:00 - 16:00 | Koulutustila Metropoli, Kalevankatu 12, 2. krs, Helsinki, 00100, Suomi
Matkakustannusten korvaaminen ja muut matkustamiseen liittyvät erityissäännökset ovat aina
verottajan mielenkiinnon kohteena. Matkakustannuksina pidetään niitä ylimääräisiä menoja, joita
työntekijälle aiheutuu työmatkan johdosta.
Koulutuksessa kuulet muun muassa mistä matkoista korvauksia voidaan verottomasti maksaa,
miten korvaukset maksetaan, jos on useita toimipisteitä sekä milloin matkasta voi syntyä
veronalaista etua.
Tämä koulutus käy myös osana matkahallinnon tutkintoa.

Ennakkokutsu FBTA:n 30-vuotisjuhlaan
2017-03-30 17:00 - 20:00
Suomen Liikematkayhdistys ry saavuttaa tänä vuonna kunniakkaan 30 vuoden iän. Tapahtumaa juhlistetaan koko jäsenkunnalle suunnattavan rennon tilaisuuden merkeissä torstaina 30.3.2017.
Varaathan ajankohdan jo nyt kalenteristasi. Varsinainen kutsu seuraa perässä!

Matkahallinnon tutkinto - Liikematkapalvelujen hankinta ja toimittajasuhteet
2017-03-14 09:00 - 16:00 | Koulutustila Metropoli, Kalevankatu 12, 2. krs, Helsinki, 00100, Suomi
Koulutuspäivä tarjoaa eväitä liikematkapalvelujen hankintaan ja toimittajasuhteiden hoitamiseen.
Tilaisuuden jälkeen ymmärrät, miten liikematkustukseen liittyvien palveluiden ostoprosessi etenee
sujuvasti hankinnan suunnittelusta ja valmistelusta toimittajakartoitukseen, kilpailuttamiseen,
sopimuksen laatimiseen, sopimuksenaikaiseen yhteistyöhön ja seurantaan. Samalla opit ottamaan
myös aiempaa strategisempaa otetta palveluiden hankintaan.
Tässä koulutuksessa ei käsitellä liikematkapalveluiden ulkoistukseen liittyviä asioita.
Koulutus on osa matkahallinnon tutkintoa.

NBTA-webinaari: Viisumit
2017-03-08 11:00 - 12:00
Norwegian Business Travel Association järjestää keskiviikkona 8.3. englanninkielisen webinaarin viisumiasioista ja mm. USA:n uuden hallinnon tuomista muutoksista maahantulosäädöksiin. Ei-jäsenille NOK 500 maksava webinaari on pohjoismaisten liikematkayhdistysten jäsenyrityksille maksuton.
Lisätiedot ja ilmoittautuminen täällä.

KUTSU: Nordic Business Travel Summit 9.-10.2.2017
2017-02-09 - 2017-02-10 | Scandic Continental, Vasagatan 22, Stocksholm, Ruotsi
Seuraava Nordic Business Travel Summit järjestetään Tukholmassa 9. – 10.2.2017. DBTA:n, FBTA:n, NBTA:n ja SBTA:n verkostoitumistapahtuma tuotetaan yhteisvoimin kaikkien neljän liikematkayhdistyksen kesken ja se on ensimmäistä kertaa kaksipäiväinen. Ilmoittautuminen on alkanut – varmista sekä paikkasi että edullisempi osallistumismaksu toimimalla pian.

Matkahallinnon tutkinto - Matkahallinnon tuloksellinen organisointi
2017-02-07 09:00 - 16:00 | Koulutustila Metropoli, Kalevankatu 12, 2. krs, Helsinki, 00100, Suomi
Koulutuksessa käydään läpi, mitä matkahallinnon tuloksellinen organisointi käytännössä tarkoittaa.
Päivän aikana tarkentuvat matkahallinnon eri toimijoiden roolit, jakelukanavien tehokas käyttö sekä
matkahallinnon toimintaa tukevan teknologian hyödyntämismahdollisuudet. Syvennymme myös eri
maksamisratkaisuihin ja niihin liittyviin ominaisuuksiin sekä siihen, miten matkahallinnon mittarointi
ja seuranta on järkevää toteuttaa käytännössä. Lopuksi käydään läpi, millaisia vaatimuksia
vastuullisuus- ja ympäristöraportointi asettaa matkahallinnolle.
Tämä koulutus on osa matkahallinnon tutkintoa.

Turvallisuusaiheinen iSOS-workshop 31.1.
2017-01-31 08:30 - 11:30
How to manage an incident where your mobile workforce is at risk? International SOS järjestää englanninkielisen workshop-tilaisuuden Helsingissä tiistaina 31.1.2017. FBTA-jäsenyritykset ovat tervetulleita. Osallistuminen on maksuton ja edellyttää ennakkorekisteröitymistä. Paikkoja rajoitetusti. Lisätiedot ja ilmoittautuminen täällä.

FBTA Hot Topic -seminaari
2017-01-19 08:00 - 11:00 | Helsingin Messukeskus, Messuaukio 1, Helsinki
Liikematkayhdistyksen 30-vuotisjuhlavuosi 2017 käynnistyi 19.1. Matkamessujen ammattipäivän aamuna yli sadan osallistujan voimin perinteisellä FBTA Hot Topic –aamiaisseminaarilla.
EU:n uusi tietosuoja-asetus astuu voimaan 2018. Yksi uudistuksen keskeisistä asioista on yksityis-henkilöiden oikeuksien turvaaminen digitaalisissa palveluissa. Asetus tuo uusia vaatimuksia sekä rekisterinpitäjille että henkilötietojen käsittelijöille. Hot Topic -seminaarissa perehdyttiin uuden asetuksen periaatteisiin ja käsitteistöön sekä paneuduttiin rekisterinpitäjien, käsittelijöiden ja rekisteröityjen oikeuksiin ja velvollisuuksiin matkahallinnon näkökulmasta. Asiantuntijapuhujana toimi asianajaja Jaakko Lindgren, Dottir Law.
Hot Topicin esitysaineisto on tallennettu FBTA:n nettisivujen jäsensivuilla olevaan materiaalipankkiin.

Matkahallinnon tutkinto - matkahallinnon perusteet
2016-11-29 09:00 - 16:00 | Koulutustila Metropoli, Kalevankatu 12, 2. krs, Helsinki, 00100, Suomi
Hyvä FBTA-jäsen,
Liikematkayhdistyksen tarkoitus ja toiminnan tavoite on edistää ja kehittää liikematkapalvelujen hankintaan ja matkahallintoon liittyvää osaamista. Toimintaympäristön muuttuessa, maailman digitalisoituessa ja mobiilin vallatessa alaa yrityksen matkayhdyshenkilön on yhä tärkeämpää pitää ammatillinen osaamisensa ajan tasalla ja kehittää sitä vastaamaan uusia vaatimuksia.
FBTA yhdisti voimansa maan parhaana yrityskouluttajana useana vuonna peräkkäin palkitun Kauppakamarin kanssa ja tuomme nyt yhdessä tarjolle Matkahallinnon tutkinto -koulutuskokonaisuuden. Tutkinto koostuu moduuleista, jotka sisältävät lähipäivän sekä sähköisessä oppimisympäristössä suoritettavia tehtäviä. Tehtävien avulla opittuja asioita viedään käytäntöön oman organisaation näkökulmasta. Ensimmäisen lähipäivän teemana on Matkahallinnon perusteet sekä viestintä, ja sen ajankohta on tiistai 29.11.
Ilmoittautuminen tutkinnon suorittajaksi tapahtuu Kauppakamarin sivuilla ja on nyt käynnistynyt. FBTA-jäsenyritykset saavat huomattavan hintaedun. Lisätietoa löytyy täältä.
Ilmoittaudu mukaan ja kerro myös kollegalle hienosta mahdollisuudesta kasvattaa ammatillista pääomaa!
Sari Viljamaa
Toiminnanjohtaja, FBTA
—
Koulutus tarjoaa tiiviin paketin siitä, mistä matkahallinnossa on kysymys, mitä prosesseja siihen
liittyy ja millaisia muutoksia sen toimintaympäristössä tällä hetkellä tapahtuu. Samalla selkeytyvät
matkustusohjeen, -politiikan, -säännön ja -strategian roolit sekä niiden vaikutukset
liikematkustuksen ohjaukseen. Iltapäivän osuudessa keskitytään matkahallinnon viestintäasioihin,
ja siihen miten viestinnän keinoin voidaan tehokkaasti ohjata matkustajat toimimaan oman
organisaation matkustusohjeiden mukaisesti.

KUTSU: FBTA-syyskokous 24.11.2016
2016-11-24 10:00 - 17:00 | Clarion Hotel Helsinki, kokoustila Bysa 1, Makasiini 3. krs, Tyynenmerenkatu 2, Helsinki, Suomi
Sääntömääräinen syyskokous vahvistaa seuraavan toimintakauden toimintasuunnitelman ja budjetin ja valitsee yhdistykselle puheenjohtajan sekä hallituksen jäsenet erovuorossa olevien tilalle.
Kokoustapahtuman ammattiohjelman on tuottanut Teknologia ja prosessit -toimikunta (TPS) ja sen teemana on matkalasku- ja matkahallinnon järjestelmät.
Ohjelma
Syyskokouksen asialista
Partnerijäsenkokouksen asialista
Syyskokousohjelma tarjoiluineen on maksuton yhdelle jäsenyrityksen/-yhteisön edustajalle
Lisäedustajat 59 eur/hlö
Edustajan nimen voi muuttaa kuluitta
Peruutuksista 18 .11. jälkeen sekä no-showsta veloitetaan 59 eur
